b'\n_START_ARTICLE_\nThe Accidental Prime Minister (pel\xc2\xb7l\xc3\xadcula)\n_START_SECTION_\nArgument\n_START_PARAGRAPH_\nEst\xc3\xa0 basada en la mem\xc3\xb2ria escrita per l\'analista pol\xc3\xadtic Sanjaya Bary. The Accidental Prime Minister explora el mandat de Manmohan Singh com a primer ministre de l\'\xc3\x8dndia i el control que exercia sobre el seu govern i el pa\xc3\xads.\n_START_SECTION_\nProducci\xc3\xb3\n_START_PARAGRAPH_\nEl rodatge va comen\xc3\xa7ar el 31 de mar\xc3\xa7 de 2018 a Londres. El rodatge a Londres va concloure el 21 d\'abril de 2018. A l\'\xc3\x8dndia, la major part del rodatge va ser a Nova Delhi i es va acabar el 4 de juliol de 2018.\n_START_SECTION_\nM\xc3\xa0rqueting i estrena\n_START_PARAGRAPH_\nEl 6 de juny de 2017, a trav\xc3\xa9s del compte de Twitter d\'Anupam Kher, es va publicar el primer p\xc3\xb2ster de la pel\xc2\xb7l\xc3\xadcula. Un nou p\xc3\xb2ster amb la data d\'estrena i el tr\xc3\xa0iler es van presentar el 27 de desembre de 2018. Amb el llan\xc3\xa7ament d\'un nou p\xc3\xb2ster, la data d\'estrena es va avan\xc3\xa7ar a l\'11 de gener de 2019._NEWLINE_El 3 de gener de 2019 TAP va publicar un nou p\xc3\xb2ster de la pel\xc2\xb7l\xc3\xadcula. _NEWLINE_La versi\xc3\xb3 en hindi de la pel\xc2\xb7l\xc3\xadcula es va estrenar l\'11 de gener de 2019 a 1300 cinemes de l\'\xc3\x8dndia i a 400 de la resta del m\xc3\xb3n. Les versions en t\xc3\xa0mil i telugu es van estrenar el 18 de gener de 2019.\n_START_SECTION_\nResposta de la cr\xc3\xadtica\n_START_PARAGRAPH_\nThe Economic Times va atorgar 3,5 estrelles sobre 5, descrivint la pel\xc2\xb7l\xc3\xadcula com a "ben muntada" i la interpretaci\xc3\xb3 de Kher com a Manmohan Singh "una actuaci\xc3\xb3 convincent"._NEWLINE_Utkarsh Mishra va valorar el film a Rediff.com amb 2,5 estrelles sobre 5, i va dir que si la pel\xc2\xb7l\xc3\xadcula es mirava amb atenci\xc3\xb3 estava "ben feta", i va criticar Kher per dramatitzar massa l\'estil de caminar de Singh._NEWLINE_Saibal Chatterjee de NDTV va atorgar 1,5 estrelles sobre 5, remarcant que "The Accidental Prime Minister no \xc3\xa9s ni molt entretinguda ni dram\xc3\xa0ticament atractiva." Shubra Gupta de The Indian Express resumeix la r\xc3\xa8plica: "The Accidental Prime Minister \xc3\xa9s una pel\xc2\xb7l\xc3\xadcula absolutament propagand\xc3\xadstica, creada nom\xc3\xa9s per fer semblar l\'antic primer ministre com un home d\xc3\xa8bil, sense escr\xc3\xbapols i un titella controlat per The Family"._NEWLINE_Ronak Kotecha, del The Times of India, va donar 3,5 estrelles sobre 5 a la pel\xc2\xb7l\xc3\xadcula afirmant que "Bollywood ha produ\xc3\xaft diversos drames pol\xc3\xadtics intensos, complexos i foscs, The Accidental Prime Minister els t\xc3\xa9 tots de manera mesurada."\n_START_SECTION_\nTaquilla\n_START_PARAGRAPH_\nLa primera setmana de l\'estrena la pel\xc2\xb7l\xc3\xadcula va recaptar 119 milions de rupies a l\'\xc3\x8dndia. Va recaptar 257,1 milions de rupies a l\'\xc3\x8dndia i 320.000 d\xc3\xb2lars de la resta del m\xc3\xb3n, fent un total de 305,2 milions de rupies globalment.\n_START_SECTION_\nExactitud hist\xc3\xb2rica\n_START_PARAGRAPH_\nAjaz Ashraf, escrivint per Firstpost va tenir la sensaci\xc3\xb3 que el tr\xc3\xa0iler suggeria que Sanjaya Baru havia sigut assessor de  premsa i portaveu principal de Manmohan Singh durant el moviment anticorrupci\xc3\xb3 de l\'\xc3\x8dndia del 2011. No obstant, Baru nom\xc3\xa9s va ser-ho del maig de 2004 a l\'agost de 2008. El llibre acaba el maig de 2009, quan l\'APU torna al poder despr\xc3\xa9s de les eleccions generals de l\'\xc3\x8dndia de 2009. Baru havia escrit un ep\xc3\xadleg de 14 p\xc3\xa0gines amb especulacions i interrogants que s\'utilitzen com a tema fonamental a la pel\xc2\xb7l\xc3\xadcula.\n_START_SECTION_\nBanda sonora\n_START_PARAGRAPH_\nLa m\xc3\xbasica va ser composta per Sumit Sethi, Sudip Roy i Sandhu Tiwai i la lletra va ser escrita per Baba Ngarjun.'